Wikiloc - 73. Senderisme en tren. D'Andorra-L'Hospitalet a Merens pel Camí dels Bons Homes GR-107.2
Senderisme en tren
Senderisme en tren on Wikiloc
73. Senderisme en tren. D'Andorra-L'Hospitalet a Merens pel Camí dels Bons Homes GR-107.2 on Wikiloc

Banys

Cabana refugi lliure

Cruïlla accés corba de la N-20

Estació de l'Hospitalet-pès-Andorre (SNCF)

Estació de Merenç les Vals (SNCF)

Gite d'Etape

L'Estanyàs

Pal indicador. Fons de la vall

Pal indicador (font)

Pont sobre el riu Coma d'Anyell

Portella de Bessines
Collada

Presa de Bessines

Refugi de Bessines

73. Senderisme en tren. D'Andorra-L'Hospitalet a Merens pel Camí dels Bons Homes GR-107.2 - Wikiloc
LA TRAVESSA En aquesta sortida us proposem de seguir un tram del Camí dels Bons Homes des de l’Ospitalet (l’Hospitalet-près-l’Andorre) fins a Merenç (Mérens-les-Vals), dues poblacions situades a la regió de l’Arieja, més enllà del Port de Pimorent, coll que separa l’Alta Cerdanya amb França. Les dues poblacions estan unides per dos diferents trams del Camí dels Bons Homes. El camí principal va pel fons de la vall seguint el riu Arieja. Nosaltres farem la variant GR-107.2, una alternativa d’alta muntanya al camí principal que va a buscar la Portella de Bessines (2.331m), pas més elevat de la ruta. DIFICULTAT Recorregut d’alta muntanya sense dificultats tècniques. Només l’ascens final a la Portella de Bessines i l’inici de la baixada pot presentar alguna dificultat si encara hi trobem neu, tot i que sol desaparèixer a finals de primavera o a principis d’estiu. Recorregut que segueix en tot moment les marques blanques i vermelles de sender de gran recorregut. Durant tot l’itinerari també trobarem senyalitzacions verticals a les cruïlles més importants, fet que la orientació no suposarà cap problema durant la travessa. Podem dividir la caminada en dues jornades fent nit al refugi guardat de Bessines, a 2080 m d’alçada i a 2h35min de camí des de l’Ospitalet. ELS SENDERS La travessa recorre en tot moment el GR-107.2, variant del Camí dels Bons Homes (GR-107). Des del centre de l’Ospitalet i fins el centre de Merenç seguirem les marques de pintura blanques i vermelles d’aquest sender abalisat. També trobarem nombrosos indicadors verticals que ens ajudaran a seguir la ruta correcta. ELS TRENS - ESTACIÓ DE SORTIDA: Andorra-L'Hospitalet (SNCF). Sortida des de L'Ospitalet, L'Hospitalet-près-l'Andorre en francès, és el primer municipi de l'Arieja després de creuar el coll de Pimorent. Per arribar-hi hem de connectar amb els trens francesos a l'estació internacional de La Tor de Querol-Enveig, on hi arriben els trens de Rodalies. L’Ospitalet disposa d’una gîte d’étape i d’un hotel però no té gaires al·licients per a aturar-s’hi tret que no sigui com a final d’una etapa en una travessa pels Pirineus. Però és un d’aquells pobles amb estació de tren que donen molt de joc a l’hora de ser inici o final de rutes per la muntanya. Ja sigui que anem cap a llevant o cap a ponent davant nostre se’ns obre un enorme ventall de possibilitats. - ESTACIÓ D’ARRIBADA: Merenç les Vals (SNCF). Poble del departament de l'Arieja (Occitània). Un cop acabada la travessa hem d'agafar un tren en direcció a La Tor de Querol-Enveig, punt on els trens francesos connecten amb els de Rodalies de Catalunya R3. Podeu consultar tots els horaris a: - Rodalies de Catalunya - SNCF